Yu-Gi-Oh! (samlekortspill)

Yu-Gi-Oh! Trading Card Game er et samlekortspill laget og utgitt av Konami. Det er basert på det fiktive kortspillet Duel Monsters (også Magic and Wizards i mangaen, også i den norske oversettelsen utgitt gjennom Schibsted) fra mangaserien Yu-Gi-Oh!, opprinnelig tegnet av Kazuki Takahashi. Kortspillet ble først utgitt i 1999 i Japan.  

Kortspillet var ifølge Guinness rekordbok i 2011 det mest solgte samlekortspillet.
 Spilleregler 
Yu-Gi-Oh! er for to spillere som spiller mot hverandre. Spillerne har hver sin kortstokk med 40–60 kort og en reservebunke med opptil 15 kort. Man kan også ha en felles kortbunke med 15 kort i, som alle spillerne kan bruke til å bytte inn kort fra sine egne kortbunker, eventuelt fra sine reservebunker, mellom hvert slag i spillet. Hver spiller har vanligvis 8000 «livspoeng» ved spillets start, og hovedmålet er å få motstanderen til å miste disse ved bruk av monstre og magiske evner. Spillerne byttes om å legge kort ut på bordet («the field» eller «feltet»).

Spillet er ferdig når ett av følgende mål er nådd:

 En spiller taper når vedkommendes livspoeng når null. Dersom begge spillernes livspoengsum når null samtidig, blir det uavgjort.
 En spiller taper når vedkommende må trekke et kort, men har ikke flere kort igjen i sin hovedkortstokk.
 Visse kort inneholder regler som fører til at spillet er slutt når kortets vilkår er oppfylt (f.eks. å ha de fem «Exodia the Forbidden One»-kortene på hånda eller å spille de fem «Spells»-kortene på spillfeltets «Destiny Board» («skjebnebrettet»)).
 En spiller kan gi opp på ethvert tidspunkt.

 Referanser 

 Eksterne lenker 


Kategori:Samlekortspill
Kategori:Etableringer i 1999